Source: http://tzs.jediny.sk/index.php?page=stranka&id=10
Timestamp: 2018-02-23 00:38:39+00:00

Document:
§1 POSTAVENIE, NÁZOV A SÍDLO
(1) Názov združenia je: Teplárenské združenie na Slovensku, (ďalej len Združenie).
(2) Sídlo Združenia: Strojnícka fakulta STU, Námestie Slobody 17, 812 31 Bratislava, budova Strojníckej fakulty STU
(3) Združenie je záujmovým združením právnických osôb podľa § 20f až § 20j Občianského zákonníka. Združenie je právnickou osobou.
(1) Predmetom činnosti Združenia je:
a) podpora rozvoja Kombinovanej výroby elektriny a tepla (KVET) hlavne spracovaním analýz zásobovania komunálnej bytovej sféry i priemyslu rôznymi druhmi energie. Riešenie otázok konkurencie medzi rôznymi druhmi a formami energie a ich hospodárnej výroby a distribúcie a naväzujúcich ekologických aspektov
b) ochrana právnych záujmov členov združenia a spracovanie stanovísk k návrhom všeobecne záväzných právnych predpisov vzťahujúcich sa k výrobcom a dodávateľom rôznych druhov a foriem energie
c) riešenie otázok rozvoja, prevádzky, údržby a riadenia zásobovania teplom, hlavne základné technické a technicko-ekonomické problémy spojené s výrobou, rozvodom a distribúciou tepla
d) riešenie otázok racionalizácie procesov v oblasti zásobovania teplom
e) riešenie obchodných otázok spojených so stanovením základných podmienok dodávok tepla, analýz nákladov, odbytu a merania množstva dodaného tepla
f) výmena skúseností medzi výrobcami a dodávateľmi energie
g) organizovanie a uskutočňovanie školiacich kurzov, seminárov, konferencií a exkurzií za účelom zvýšenia vedomostí a kvalifikačnej úrovne pracovníkov v oblasti tepelnej energetiky a výmeny skúseností a odborných materiálov
h) zabezpečenie vedeckých výskumov a riešení úloh v spolupráci s inžinierskymi a poradenskými právnickými osobami, vysokými školami a výskumnými ústavmi
ch) propagačná a vydavateľská činnosť v oblasti informácií a dokumentácie v oblasti tepelnej energetiky
i) sprostredkovateľská činnosť v oblasti výroby, rozvodu a distribúcie tepla
j) podnikateľská a obchodná činnosť súvisiaca so zabezpečením predmetu činnosti
k) združovanie prostriedkov a činností za účelom naplňovania predmetu činnosti Združenia
l) sprostredkovanie a udržovanie stykov na medzinárodnej úrovni v oblasti tepelnej energetiky
m) poradenská činnosť v oblasti hospodárneho využívania energie
n) tvorba energetických koncepcií daných oblastí a poskytovanie príslušnej konzultačnej činnosti
o) podpora obnoviteľných zdrojov energie (OZE)
§3 MAJETKOVÉ POMERY
(1) Príjmy Združenia tvoria členské príspevky, výnosy z podnikateľskej a obchodnej činnosti Združenia a dary.
(2) Pri hospodárení sa Združenie riadi schváleným rozpočtom.
(3) Členovia Združenia nemôžu z rozpočtu Združenia žiadať úhradu nákladov spojených s prácou svojich zástupcov v Rade a v pracovných skupinách Združenia a s účasťou na členských schôdzach.
(4) O spôsobe vyrovnania (prekročenia) schváleného rozpočtu, pokiaľ bol prekročený, alebo o použití zostatku pri nedočerpaní rozpočtu, ako aj o použití vytvoreného zisku rozhoduje členská schôdza v rámci schvaľovania hospodárenia za uplynulý rok a schvaľovania rozpočtu na bežný rok.
(5) Pri hospodárskej činnosti sa Združenie riadi obecne záväznými právnymi predpismi.
§4 VZNIK A ZÁNIK ČLENSTVA
(1) Členmi Združenia sa môžu stať právnické osoby zo Slovenskej republiky a zo zahraničia, pokiaľ ich činnosť je v súlade so záujmami a cieľmi Združenia.
(2) Žiadosť o členstvo musí byť podaná písomne. Súčasťou žiadosti musí byť aj prehlásenie, že člen bude dodržiavať všetky ustanovenia týchto stanov. Žiadosť podpisuje štatutárny zástupca právnickej osoby vstupujúcej do Združenia.
(3) O členstvo v Združení rozhoduje Rada. Členstvo vzniká dňom a za podmienok stanovených v rozhodnutí Rady o prijatí právnickej osoby za člena.
a) vystúpením zo Združenia oznámením Rade, avšak ktoré musí byť podané písomne najmenej tri mesiace pred dátumom požadovaného zániku členstva v Združení;
b) zánikom člena Združenia, pokiaľ jeho práva a záväzky neprejdú na jeho právneho nástupcu.
ca) v prípade hrubého porušenia stanov alebo poškodenia záujmov Združenia
cb) v prípade neplnenia platobných povinností.
(5) O vylúčení rozhoduje Rada Združenia.
§5 PRÁVA A POVINNOSTI ČLENOV
(1) Všetci členovia Združenia sú oprávnení:
a) podávať návrhy a podnety, týkajúce sa činnosti Združenia a odbornej problematiky spojenej s predmetom činnosti;
b) využívať všetky výsledky práce Združenia bezplatne. V odôvodnenom prípade môže Rada rozhodnúť o využívaní výsledkov práce Združenia za úplatu;
c) zúčastňovať sa všetkých akcií Združenia.
(2) Svoje práva uplatňuje člen hlasovaním na členskej schôdzi. Hlasy jedného člena sú nedeliteľné. Výška počtu hlasov a základu pre výpočet členského príspevku sa stanoví v závislosti na kritériách bodu 4,
(3) Pre účely týchto stanov sa rozumie:
a) výrobca tepla - organizácia, ktorá teplo vyrába a jeho dodávku realizuje, buď na výstupe zo zdroja, alebo na výstupe z tepelných sietí na dohodnuté odovzdávajúce miesto podľa zmluvy;
b) distribútor tepla - organizácia, ktorá teplo nakupuje, buď na výstupe zo zdroja, alebo na dohodnutom mieste na výstupe z tepelných sietí podľa zmluvy a dodáva tretím stranám;
c) projekčné organizácie, výrobcovia, dodávatelia a montážne organizácie technológii zariadení pre oblasť tepelnej energetiky;
d) ostatní členovia - organizácie, ktoré svojou činnosťou čiastočne pôsobia v oblasti tepelnej energetiky
(4) Počet hlasov a výška základu pre výpočet členského príspevku sa určuje takto:
a) u člena - výrobcu tepla sa stanoví podľa dodávky tepla cudzím v minulom roku nasledovne:
množstvo tepla (tis.GJ/rok) počet hlasov základ (EUR)
do 200 2 680,-
2001-500 4 1360,-
501-1000 6 2040,-
1001-2500 8 2720,-
2501-5000 10 3400,-
5001-10000 12 4080,-
nad 10000 15 4760,-
b) u člena - distribútora tepla sa stanoví podľa dodávky tepla cudzím v minulom roku nasledovne:
do 200 1 340,-
2001-500 2 680,-
501-1000 3 1020,-
1001-2500 4 1360,-
2501-5000 5 1700,-
5001-10000 6 2040,-
nad 10000 7 2380,-
c) u člena - výrobcu technológie pre tepelnú energetiku, projekčnej organizácie v oblasti tepelnej energetiky, odborného a výskumného ústavu sa stanoví podľa zamestnancov nasledovne:
počet zamestnancov (Sk) počet hlasov základ (EUR)
do 50 1 1020,-
51-100 2 1530,-
nad 101 3 2040,-
d) u ostatných členov - vysoká škola, rozpočtová a nezisková organizácia sa stanoví bez kritérií nasledovne:
počet hlasov základ (EUR)
e) v prípade, keď výrobca tepla (§ 5, odst.3a) je distribútorom nakúpeného tepla od cudzích (§ 5, odst.3b), je zaradený do skupiny, kde získa vyšší počet hlasov.
(5) Všetci členovia Združenia sú povinní:
a) dodržovať ustanovenia týchto stanov,
b) aktívne sa podielať na plnení predmetu činnosti Združenia, c) riadne hradiť členské príspevky,
d) neposkytovať bez súhlasu Rady cudzím osobám poznatky a informácie, ktoré by poškodili Združenie a členov Združenia,
e) informovať Radu o svojich technických a organizačných zmenách, ktoré majú vplyv na zmenu počtu hlasov, alebo na stanovení výšky svojich členských príspevkov.
(6) Členovia Združenia neručia za záväzky Združenia voči cudzím.
§6 ČLENSKÉ PRÍSPEVKY
(1) Výška členských príspevkov na bežný rok sa stanoví vynásobením základu pre výpočet členského príspevku koeficientom, ktorý na návrh rady schvaľuje členská schôdza v rámci uzatvárania hospodárenia za minulý rok a schvaľovania rozpočtu na bežný rok. Členský príspevok na bežný rok nesmie klesnúť pod 340,- eur (s výnimkou bodu 4d § 5), bez ohľadu na obdobie, v ktorom členstvo vzniklo.
(2) Členské príspevky sa hradia do 15. decembra bežného kalendárneho roku v plnej výške základu pre výpočet členského príspevku.
(3) Členské príspevky členov, ktorí sú zahraničnými právnickými osobami, stanovuje Rada individuálne.
(4) Právnická osoba, ktorá bola prijatá za člena Združenia v priebehu 1.polroku kalendárneho roku, hradí členský príspevok v rozsahu a za podmienok stanovených v odst.1 a 2. Pokiaľ bola právnická osoba za člena Združenia prijatá v 2. polroku, t. j. od 1. 7. kalendárneho roku, hradí členský príspevok vo výške 50 % členského príspevku, ktorý bol zadaný na uvedený rok za podmienok stanovených v odst. 1.
§7 ORGÁNY ZDRUŽENIA
c) riaditeľ výkonného pracoviska,
d) revízna skupina.
§8 ČLENSKÁ SCHÔDZA
(2) Riadna členská schôdza sa koná jedenkrát ročne v priebehu prvého štvrťroku a zvoláva ju Rada. Ak si to vyžadujú záujmy Združenia, alebo ak si to vyžiadajú členovia predstavujúci najmenej jednu tretinu všetkých hlasov, zvoláva Rada mimoriadnu členskú schôdzu.
(3) Rada zvoláva členskú schôdzu písomnými pozvánkami, a to najmenej štyri týždne pred dátumom konania členskej schôdze. Členom, súčasne s pozvánkou, musí byť zaslaný program a prípadné podklady pre rokovanie.
(4) Členskej schôdze sa môžu zúčastniť maximálne traja pracovníci každého člena Združenia. Avšak hlasovacie právo má len jeden zástupca člena Združenia, ktorým musí byť štatutárny orgán alebo pracovník, ktorý je k zastupovaniu pre uvedenú schôdzu písomne poverený štatutárnym orgánom.
(5) Rokovanie členskej schôdze riadi predseda Rady a v jeho neprítomnosti podpredseda Rady alebo iný poverený člen Rady.
(6) Pôsobnosti členskej schôdze:
a) schvaľovanie vlastného rokovacieho a volebného poriadku,
b) schvaľovanie správy o činnosti Združenia,
c) schvaľovanie činnosti Rady a výkonného pracoviska,
d) schvaľovanie plánu činnosti Združenia, rozpočet na bežný rok a vyúčtovanie hospodárenia za minulý kalendárny rok,
e) berie na vedomie správu revíznej skupiny Združenia,
f) schvaľovanie výšok členských príspevkov pre bežný rok,
g) schvaľovanie stanov Združenia a ich zmien,
h) volenie a odvolávanie členov Rady a revíznej skupiny,
i) ukladanie úloh Rade Združenia,
j) rozhodovanie o zániku Združenia a o majetkovo-právnom vysporiadaní s tým spojeným,
k) rozhodovanie aj o ďalších otázkach vyplývajúcich z týchto stanov a o otázkach, ktoré si vyhradí k rozhodovaniu, pokiaľ nie sú poverené týmito stanovami iným orgánom,
l) stanovuje rozsah oprávnení Rade Združenia.
(7) Členská schôdza rozhoduje na základe hlasovania, a to nadpolovičnou väčšinou hlasov na schôdzi riadne zastúpených členov Združenia. Výnimku tvoria pôsobnosti uvedené v predchádzajúcom odstavci písm. g) a j), u ktorých sa vyžaduje súhlas dvoch tretín hlasov všetkých členov.
(8) Členská schôdza je uznášania schopná, ak sa jej zúčastnia členovia zastupujúci viac ako polovicu všetkých hlasov. Ak sa nezíde dostatočný počet členov, alebo klesne ich počet na zasadnutí pod uvedenú hranicu, Rada Združenia do dvadsať dní zvolá nové rokovanie k prerokovaniu toho istého, prípadne zostávajúceho bodu rokovania.
(9) V prípade, ak sú prerokovávané záležitosti uvedené v odst.5, písm. g) a j) tohto ustanovenia, je na schôdzi potrebná prítomnosť členov zastupujúcich najmenej dve tretiny všetkých hlasov. Pokiaľ toto množstvo hlasov nie je prítomné pri prvom zvolaní členskej schôdze, je nutné znovu zvolať členskú schôdzu. Avšak pri druhom zvolaní už je členská schôdza vždy uznášaniaschopná a rozhoduje väčšinou z celkového počtu prítomných hlasov.
§9 RADA
(1) Rada je štatutárnym orgánom Združenia. KAžDý Člen Združenia je v Rade zastúpený delegovanou osobou z vlastných radov. Ďalším členom rady je vždy riaditeľ výkonného pracoviska. Funkčné obdobie Rady trvá tri roky. Začiatok funkčného obdobia novej Rady ustanoví členská schôdza.
(2) Rada zo svojho stredu volí a odvoláva predsedu a jedného podpredsedu. Tieto funkcie nemôže vykonávať riaditeľ výkonného pracoviska.
(3) Člen Rady môže byť každoročne odmenený finančnou čiastkou vo výške, ktorú schváli členská schôdza pri schvaľovaní použitia výsledkov hospodárenia.
(4) Zasadania Rady sa konajú najmenej raz za polrok a zvoláva ich predseda Rady. Predseda riadi zasadania Rady, v jeho neprítomnosti podpredseda, alebo iný predsedom poverený člen Rady.
(5) Pôsobnosti Rady Združenia:
a) riadenie činnosti Združenia a zaisťovanie uznesenia členskej schôdze,
b) spracovávanie návrhu rokovacieho poriadku členskej schôdze, zvolávanie, pripravovanie a riadenie členskej schôdze,
c) riadenie činnosti výkonného pracoviska,
d) vydávanie rokovacieho poriadku Rady,
e) rozhodovanie o žiadostiach o členstvo v Združení a o vylúčení z členstva,
f) spracovávanie správy o činnosti, správy o hospodárení a vyúčtovania hospodárenia za uplynulý kalendárny rok a spracovávanie návrhu plánu činnosti Združenia,
g) rozhodovanie o organizácii výkonného pracoviska, o počte pracovníkov výkonného pracoviska, spôsobe ich odmeňovaní a určovanie platu riaditeľa výkonného pracoviska,
h) schvaľovanie zostavenia pracovných skupín,
i) rozhodovanie o operatívnych zmenách plánu činnosti,
j) navrhovanie koeficientu pre stanovenie výšky členského príspevku,
k) rozhodovanie a plnenie ďalšej činnosti, stanovenej týmito stanovami alebo členskou schôdzou.
(6) Rada môže delegovať niektoré svoje pôsobnosti na riaditeľa výkonného pracoviska, a to svojím uznesením. Výkonné pracovisko zabezpečuje pre Radu administratívne činnosti.
(7) Rada rozhoduje na základe hlasovania, a to jednoduchou väčšinou prítomných členov. V prípade rovnosti hlasov rozhoduje o výsledku hlasovania predsedajúci. Rozhodnutia rady sú platné, ak sa zasadania zúčastní najmenej päť členov Rady.
(8) Zo zasadnutia Rady je spracovaný zápis, ktorý musí byť okrem zapisovateľa podpísaný aj predsedajúcim zasadnutia.
§10 PREDSEDA RADY
(1) Predseda Rady zastupuje Združenie navonok, ak to Rada inak nestanoví.
(2) Predseda Rady zodpovedá za riadne hospodárenie Združenia v rozsahu jemu zverených právomocí. Predseda Rady je oprávnený dohodnúť za Združenie obchodné a iné záväzky v súlade so schváleným rozpočtom.
(3) Predseda Rady určí rozsah oprávnení členov Rady, okruh členov Rady a pracovníkov výkonného pracoviska, ktorí môžu menom Združenia schvaľovať jednotlivé hospodárske operácie.
§11 REVÍZNA SKUPINA
(1) Kontrola hospodárenia je realizovaná trojčlennou revíznou skupinou, ktorá je volená členskou schôdzou. Funkčné obdobie revíznej skupiny trvá štyri roky. Začiatok funkčného obdobia ustanovuje členská schôdza.
(2) Revízna skupina volí zo svojho stredu predsedu. Predsedom ani členom revíznej skupiny nemôže byť člen Rady ani pracovník výkonného pracoviska.
§12 VÝKONNÉ PRACOVISKO
(1) Výkonné pracovisko je organizačná jednotka, ktorá zaisťuje odborné, technické a administratívne činnosti pre Združenie.
(2) V čele výkonného pracoviska stojí riaditeľ, menovaný Radou. Organizačnú štruktúru pracoviska navrhuje riaditeľ výkonného pracoviska a schvaľuje Rada. Riaditeľ výkonného pracoviska zodpovedá za plnenie úloh výkonného pracoviska, plní funkciu vedúceho organizácie podľa zvláštnych právnych predpisov, je nadriadeným pracovníkom všetkých pracovníkov výkonného pracoviska. Riaditeľ organizuje, riadi a kontroluje prácu svojích pracovníkov. Rozsah oprávnenia riaditeľa výkonného pracoviska vo vzťahu k tretím stranám ustanoví predseda Rady.
(3) Pôsobnosti výkonného pracoviska Združenia:
a) zaisťovanie hospodárskej činnosti Združenia,
b) vykonávanie trvalej pracovnej činnosti Združenia podľa plánu činnosti Združenia,
c) organizovanie externej spolupráce pri plnení úloh podľa plánu činnosti,
d) organizovanie činnosti Združenia,
e) vyhľadávanie problémových oblastí a pripravovanie návrhu plánu činnosti pre nadchádzajúce obdobie, ako aj iných dokumentov Združenia,
f) plnenie ďalších úloh ustanovených týmito stanovami, členskou schôdzou a uznesením Rady Združenia.
§13 ZRUŠENIE ZDRUŽENIA A JEHO LIKVIDÁCIA
(1) Pri zrušení Združenia podľa ustanovenia § 8, odst.6, písm. j) uskutoční Rada jeho likvidáciu a zaistí vysporiadanie majetku a zostatku Združenia v súlade s rozhodnutím členskej schôdze.
(2) Likvidátora menuje členská schôdza. Likvidátorom môže byť len fyzická osoba.
(3) Pri určovaní spôsobu likvidácie a postavenia, práv a povinností likvidátora sa postupuje primerane podľa ustanovenia § 70 až § 75 obchodného zákonníka.
(4) Združenie zaniká podľa § 20j, odst.2 Občianského zákonníka výmazom z registrácie.
§14 ZÁVEREČNÉ USTANOVENIE
(1) Zmeny alebo doplnky týchto stanov podliehajú schváleniu členskej schôdzi Združenia.
(2) Tieto stanovy boli schválené na zasadnutí Rady TZS dňa 06.11.2009 v Bratislave.
Predseda Rady TZS

References: § 20
 § 20

§3

§4

§5

§6
 § 5

§7

§8

§9

§10

§11

§12

§13
 § 8
 § 70
 § 75
 § 20

§14